News Update: อินเดีย กำกับคริปโทฯ เหมือนบ่อนแทงม้า ย้ำ “คริปโทฯ ไม่ผิดกฎหมาย แต่เป็นเรื่องสีเทา” เตรียมเก็บภาษีสูงลิ่ว 30% - FINNOMENA
รัฐบาลอินเดียย้ำชัด คริปโท​ฯ ไม่ผิดกฎหมาย หลังประกาศเก็บภาษีธุรกรรมคริปโทฯ โดยใช้หลักเกณฑ์เดียวกับเงินที่ได้รับจากการชนะพนัน
2 ก.พ. 2565

รัฐบาลอินเดียย้ำชัด คริปโทฯ ไม่ผิดกฎหมาย หลังประกาศเก็บภาษีธุรกรรมคริปโทฯ โดยใช้หลักเกณฑ์เดียวกับเงินที่ได้รับจากการชนะพนัน
“การซื้อขายคริปโทฯ เป็นเรื่องสีเทา แต่ไม่ได้ผิดกฎหมาย” T. V. Somanathan ปลัดกระทรวงการคลังของอินเดียให้สัมภาษณ์กับ Bloomberg ว่า รัฐบาลอินเดียได้วางกรอบจัดเก็บภาษีคริปโทฯ โดยใช้เกณฑ์เดียวกับเงินที่ได้รับจากการชนะพนันแข่งม้า การเดิมพัน รวมถึงการเก็งกำไรอื่นๆ
หลังหารือมานานหลายปีเกี่ยวกับประเด็นคริปโทฯ ล่าสุด (1 ก.พ.) กระทรวงการคลังอินเดียประกาศเก็บภาษีรายได้จากสินทรัพย์ดิจิทัลที่ 30% ซึ่งเป็นอัตราภาษีสูงสุดของประเทศ
อัตราภาษีในระดับสูงลิ่วอาจทำให้ความนิยมของคริปโทฯ ในอินเดียลดลง โดยที่ผ่านมาคริปโทฯ ได้รับความนิยมอย่างมาก แม้ธนาคารกลางอินเดียจะพยายามเตือนนักลงทุนมาตลอดถึงความเสี่ยงจากการฟอกเงิน การเป็นแหล่งเงินทุนของผู้ก่อการร้าย รวมถึงความผันผวนของราคา
ตอนนี้รัฐบาลอินเดียกำลังเร่งดำเนินการในร่างกฎหมายกำกับดูแลคริปโทฯ โดยร่างดังกล่าวจะต้องได้รับการอนุมัติจากคณะรัฐมนตรีก่อนเสนอต่อไปยังฝ่ายนิติบัญญัติ
ความเคลื่อนไหวของรัฐบาลอินเดียทำให้เกิดข้อถกเถียงเกี่ยวกับกฎระเบียบคริปโทฯ ที่อาจออกมาเพิ่มเติมในอนาคต อย่างไรก็ตาม Somanathan กล่าวว่า อินเดียจะไม่ด่วนทำอะไรก่อนเวลาอันควร ซึ่งรัฐบาลจะปรึกษาหารือกับหลายภาคส่วน และพิจารณาจากสิ่งที่เกิดขึ้นในระดับสากล โดยตอนนี้จะยึดตามเกณฑ์ภาษีคริปโทฯ ในอัตรา 30% ที่ได้ประกาศไปล่าสุด
อ้างอิง: https://www.bloomberg.com/news/articles/2022-02-02/india-says-crypto-not-illegal-as-it-s-taxed-like-gambling-win?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Crypto
Cryptocurrency
News Update
คริปโต
ภาษีคริปโต
อินเดีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA